REŠITVE: SLOVENŠČINA V OBLAKU 8 – Knjižni in neknjižni jezik (samostojni delovni zvezek)

Rešitve najdete tudi na spletni strani založbe Rokus Klett:

https://www.devetletka.net/index.php?r=downloadMaterial&id=23891&file=1

SLOGOVNO ZAZNAMOVANE IN NEZAZNAMOVANE BESEDE (str. 41–44)

1. Tema izhodiščnih besedil je doživetje v Muzeju iluzij. Verjetno sta besedili nastali po obisku muzeja.

2. a) Cene in Matija sta bila v Muzeju iluzij.

2. b) Doživela sta zelo zanimive in presenetljive stvari, povezane s fiziko.

2. c) Tam sta bila v sredo.

2. č) Nad muzejem sta zelo navdušena.

3. Prvo besedilo./Besedilo Zabava in pouk v Muzeju iluzij.

4.

1. Prvo besedilo vsebuje besede in besedne zveze, ki jih lahko uporabimo v vseh okoliščinah.

2. Drugo besedilo vsebuje besede in besedne zveze, ki jih lahko uporabimo v določenih okoliščinah.

Besede in besedne zveze, ki jih lahko uporabimo samo v določenih okoliščinah, so npr. OK, vse sorte, krohotala, kul, sprobaš, dopadlo, nakladal, fotkali, mamici, očiju (NAŠTEJ VSE.)

5. guča, špreha, besediči, blebeta, čveka

Gučati v prekmurskem narečju pomeni govoriti. Šprehati je pogovorni izraz iz nemščine, ki pomeni govoriti. Besedičiti pomeni govoriti, a nič vsebinsko pomembnega, govoriti prazne besede. Blebetati pomeni nespametno, nepremišljeno govoriti. Čvekati pomeni vsebinsko prazni, nespametno govoriti.

6. V Muzeju iluzij

 S sošolci smo v sredo obiskali muzej iluzij v Ljubljani. Meni se je zdel privlačen. Videli smo veliko različnih zanimivih stvari. S sošolcem Cenetom sva se najbolj smejala, ko smo prečkali most skozi tunel.

 Najbolj všeč mi je bilo v sobi, v kateri lahko preizkusiš svoje miselne in matematične sposobnosti. Všeč mi je bilo tudi to, da smo po muzeju lahko raziskovali sami in da nam ni bilo potrebno slediti vodniku, ki bi nam razlagal. Razstavljene stvari smo lahko tudi fotografirali.

 O muzeju sem doma pripovedoval mami/materi in očetu. Obljubila sta mi, da ga bomo enkrat skupaj obiskali.

Matija Kosec, 8. a

7.

Slogovno nezaznamovane besede: umazan, ogledalo, babica, zelo, življenje, glasilo

Slogovno zaznamovane besede: smrkolin, župa, pubec, goflja, avtek, drevi

8. Slogovno zaznamovane besede lahko uporabljamo v: domišljijskem spisu, pismu dedku in babici, pogajalnem pogovoru s starši, pripovedi o doživetju, vabilu na rojstni dan.

9. Sestavki so iz SSKJ – Slovarja slovenskega knjižnega jezika.

Okrajšave: slabš. (slabšalno), ljubk. (ljubkovalno), ekspr. (ekspresivno), star. (starinsko)

10. Nekaj zaznamovanih besed iz Kersnikovega besedila Mačkova očeta:

|  |  |  |
| --- | --- | --- |
| **Beseda iz besedila** | **Kako je zaznamovana? (SSKJ)** | **Nezaznamovana sopomenka (SSKJ)** |
| akoravno | star. (starinsko) | čeprav |
| stoprav | star. (starinsko) | šele, komaj |
| majorat | jur. (juridično – pravniško), nekdaj | pravica do dedovanja |
| morebiti | raba peša | morda, mogoče |
| moževski | redko | moški (pridevnik) |
| svest | zastar. (zastarelo) | zavest |
| smotka | zastar. (zastarelo)  | cigara |
| nego | star. (starinsko) | kot, kakor |
| tratina | star. (starinsko) | trata, travnata površina |
| bosopet | ekspr. (ekspresivno) | bos |

**11. Ne pozabi na to nalogo. Besedili napiši v mapo/zvezek, fotografiraj ju in pošlji po epošti do petka, 10. aprila 2020.**